ભણસાલીના કેમેરાએ તેમની સુંદરતાને ખૂબ જ ઉમદા રીતે રજૂ કરી છે. ઘૂમર ગીત તો પહેલેથી જ સુપરહિટ થઈ ચૂક્યું છે, આ ઉપરાંત તુર્ક-અફઘાની સંગીતનું પણ સારું મિશ્રણ ફિલ્મમાં છે. ફિલ્મનું એડિટિંગ અને સ્ક્રિપ્ટ એટલા જબરદસ્ત છે કે, બે કલાક 44 મિનિટ ક્યા પસાર થઈ જાય છે તે ખબર જ પડતી નથી. 3D ફિલ્મના માપદંડ પર પદ્માવતી ખરી ઉતરી છે. શરૂઆતમાં ફેન્ટસી, રોમાન્સ અને રાજસ્થાની પારંપારિક લોક-સંગીતથી તરબતર વાર્તા ક્યારે તમને પોતાના ડ્રામામાં જકડી લે તેની તમને ખબર જ નહીં પડે. ફિલ્મ ખૂબ જ સુંદર લાગશે, તમારી આંખોને, તમારા દિમાગને તમારા દિલને તે જીતી લેશે. શક્ય છે કે, ફિલ્મને જોયા બાદ તેનો વિરોધ કરાનારા લોકો પોતાની વિચારશરણી બદલી આ ફિલ્મ પર ગર્વ અનુભવવા લાગશે.